এদিকে ব্যাপক প্রাণহানির জের ধরে পদত্যাগের ঘোষণা দিয়ে বুধবার সন্ধ্যায় বিবৃতি দিয়েছেন কট্টর মুরসিবিরোধী রাজনীতিক মোহাম্মদ এল বারাদি। আণবিক শক্তি সংস্থার সাবেক এই প্রধান বলেন, ‘যেসব সিদ্ধান্তের সঙ্গে আমি একমত নই সেসব কাজের দায়ভার কাঁধে নিয়ে দায়িত্ব পালন আমার পক্ষে সম্ভব নয়। এসব কর্মকাণ্ডের ফলাফল নিয়ে আমি উদ্বিগ্ন। এক বিন্দু রক্তপাতেরও দায়ভার কাঁধে নিতে চাই না আমি।’